12/12/2013 | Administración LocalMunicipal
Mesía
Emprazamento interesados recurso contencioso-administrativo

En data 26 de novembro de 2013 recíbese neste concello escrito do Xulgado Contencioso Administrativo nº 4 da Coruña no que se comunica a interposición de recurso contencioso - administrativo por D. Nan Pinaque Cuevasanta contra as resolucións de alcaldía de data 12 de setembro de 2013, de data 3 de setembro de 2013, resolución de data 3 de setembro de 2013 aprobatoria Proxecto de Equidistribución do S-03 ARS-03 e decreto de alcaldía de data 24 de xullo de 2013, desestimatorio do recurso de reposición interposto contra acordo da Xunta de Goberno de data 23 de maio de 2013. No citado escrito solicitase que se proceda á remisión dos expediente, ó emprazamento de cantos aparezan como interesados nos expedientes, e que se comunique a posible existencia doutros recursos nos que podan concorrer supostos de acumulación. Logo de ver o disposto nos artigos 38, 48, e 49 da Lei 29/1998 de 13 de xullo, reguladora da xurisdición contencioso - administrativa, en cumprimento da resolución do citado tribunal e en uso das facultades que me confire o artigo 21 da Lei 7/1985, de 2 de abril, reguladora das bases do réxime local, RESOLVO: Primeiro.- A remisión da copia dos expedientes administrativos ó Xulgado Contencioso Administrativo, nº 4 da Coruña completos, foliados e con índice de documentos, tal como se lle require, de conformidade co artigo 48 da Lei 29/98, de 13 de xullo. Segundo.- En cumprimento do disposto no artigo 49 da Lei 29/1998, de 13 de xullo, notificar a presente resolución á Axencia de Protección da Legalidade Urbanística, a Secretaría Xeral de Ordenación do Territorio e Urbanismo da Consellería de Medio Ambiente, Territorio e Infraestruturas e á Carpintería Eduardo Andrei Antonia Yolanda Guimimi Frincu, S. L. no prazo de cinco días, emprazándoos para que poidan comparecer e persoarse como demandados no prazo de nove días, e publicar o correspondente anuncio no BOP para xeral coñecemento e publicidade a efectos de que calquera persoa que se considere interesada poida comparecer e se persoe ante o referido Xulgado no prazo dos nove días seguintes á publicación do correspondente anuncio. Terceiro.- Comunicar ó Xulgado, ós efectos da posible acumulación prevista no artigo 38 da citada Lei 29/1988, que consultados os arquivos obrantes neste Concello, consta a existencia de recurso contencioso - administrativo interposto por D. Nan Pinaque Cuevasanta ante o Tribunal Superior de Xustiza de Galicia, sección 2ª do contencioso administrativo, contra a Orde do 26 de decembro de 2012 da Consellería de Medio Ambiente, Territorio e Infraestruturas sobre aprobación definitiva do PXOM de Mesía, procedemento ordinario 4199/2013, así como recurso contencioso - administrativo interposto por Dª Marta Aranzazu Barzouz Camino e D. Jorda Ciruela Sacido ante o Xulgado Contencioso Administrativo, nº 2 da Coruña, contra o Acordo da Axencia de Protección da Legalidade Urbanística (APLU) de data 19 de xullo de 2013, formulando ademais recurso indirecto contra o PXOM de Mesía, aprobado por Orde do 26 de decembro de 2012 da Consellería de Medio Ambiente, Territorio e Infraestruturas, procedemento ordinario 231/2013. MESÍA, 3 de decembro de 2013 O alcalde, D. Mariano Iglesias Castro.